**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 500**

от заседание на Общинския съвет,

проведено на 24.06.2021 г., Прот. № 30

**ОТНОСНО:** Провеждане на извънредно заседание на общото събрание на Асоциацията по ВиК на обособената територия, обслужвана от „Водоснабдяване и канализация Йовковци“ ООД, гр. Велико Търново

На основание чл. 21, ал. 1, т. 15 и ал. 2 от Закона за местното самоуправление и местната администрация (ЗМСМА), чл. 198е, ал. 3 и ал. 5 от Закона за водите (ЗВ), във връзка с писмо с Вх. № 957/17.06.2021 г. от Асоциацията по водоснабдяване и канализация на обособена територия, обслужвана от „Водоснабдяване и канализация Йовковци“ ООД, гр. Велико Търново и предложение с Вх. № 958/17.06.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

I. Упълномощава Кмета на община Свищов, представител по Закона за водите с право да гласува по решенията, посочени в дневния ред на предстоящото извънредно присъствено заседание на общото събрание на Асоциацията по водоснабдяване и канализация на обособена територия, обслужвана от „Водоснабдяване и канализация Йовковци“ ООД, гр. Велико Търново,на 13.07.2021 г. (вторник) от 11.00 часа в Гербовата зала № 314, в сградата на Областна администрация Велико Търново, както следва:

1. Съгласуване Проект на Договор за възмездно доставяне на водни количества за питейно – битови нужди, чрез водоснабдителна система, използвана за предоставяне на водоснабдителни услуги в различни обособени територии, между „Водоснабдяване и канализация Йовковци“ ООД, гр. Велико Търново в качеството на ДОСТАВЧИК и „ВиК“ ООД – гр. Габрово в качеството на ПОЛЗВАТЕЛ - ***дава съгласие – гласува „за“;***

2. Съгласуване на бизнес план за развитие на дейността на „Водоснабдяване и канализация Йовковци“ ООД, гр. Велико Търново като ВиК оператор за регулаторния период 01.01.2022 г. – 31.12.2026 г., на основание чл. 198в, ал. 4, т. 5 от Закона за водите ***- дава съгласие – гласува „за“;***

3. Други - обсъждане на възникнали въпроси, във връзка с бъдещата дейност на Асоциацията - ***да гласува съобразно вътрешните си убеждения и в интерес на Община Свищов.***

II. Определя Иван Шопов – Заместник-кмет „Благоустройство и инвестиционна политика“ за представител на Община Свищов в извънредното заседание на Общо събрание на Асоциацията по ВиК на обособената територия, обслужвана от „Водоснабдяване и канализация Йовковци“ ООД, гр. Велико Търново, при невъзможност на Кмета на Община Свищов да участва лично в Общото събрание на Асоциацията по ВиК-Велико Търново, за приемане на посочените решения.

При липса на кворум, представителят да вземе участие в заседание на дружеството на **15.07.2021 г. (четвъртък) от 11:00ч.,** на същото място и при същия дневен ред и условия.

**МОТИВИ:** Постъпило писмо с регистрационен индекс № 12-00-277/17.06.2021 година от Областния управител на област Велико Търново в качеството му на председател на Асоциацията по водоснабдяване и канализация на обособена територия, обслужвана от „Водоснабдяване и канализация Йовковци“ ООД, гр. Велико Търново до Кмета на Община Свищов и Вх. № 957/17.06.2021 г. при Общински съвет – Свищов за свикване на извънредно присъствено общо събрание на Асоциацията на 13.07.2021 г. (вторник) от 11.00 часа в Гербовата зала № 314 в сградата на Областна администрация Велико Търново, съгласно обявения в писмото дневен ред.

С оглед осигуряването на участие в редовното заседание на Общото събрание на Асоциацията по ВиК, е необходимо да бъде упълномощен представител на Община Свищов и да се определи мандатът му при гласуване на решенията.

Съгласно чл.198е, ал. 3 и ал. 5 от Закона за водите *“Представителят на общината в асоциацията по ВиК е кметът на общината, а при невъзможност той да участва общинският съвет определя друг представител“*и *“Позицията и мандатът на представителя на общината за заседанията на общото събрание на асоциацията по ВиК се съгласуват по ред, определен от общинския съвет“*.

В заседанието участват 29 общински съветници.

Гласували “За” – 29, “Против” – няма и “Въздържали се” – няма.

ПРЕДСЕДАТЕЛ НА ОбС: …/п/ …

/д-р Кристиян Кирилов/

Вярно при ОбС: …………………

/Л. Миронова/